“Bavariya”ning bosh murabbiyi Xosep Gvardiola Chempionlar Ligasining finaliga bormasligini ma’lum qildi. Avvalroq “Barselona” klubning sobiq o‘yinchisi va bosh murabbiyini 6 iyunda Berlinda o‘tadigan “Barselona” va “Yuventus” o‘rtasidagi Chempionlar Ligasi final uchrashuviga taklif etgan edi. Aynan kataloniyaliklar yarimfinalda Gvardiola murabbiylik qiladigan “Bavariya”ni mag‘lubiyatga uchratgandi.